b'\n_START_ARTICLE_\nTaepodong-1\n_START_PARAGRAPH_\nTaepodong-1 er et nordkoreansk tretrinns ballistisk missil og forgjengeren til missilet Taepodong-2. _NEWLINE_Taepodong-serien er basert p\xc3\xa5 det internasjonalt kjente Scud-missilet som blant annet ble benyttet av Irak under Gulfkrigen og har plass til en nyttelast p\xc3\xa5 mellom 700-1000 kg._NEWLINE_Taepodong-1 kan b\xc3\xa5de benyttes til v\xc3\xa5penlast, samt for \xc3\xa5 sende satellitter ut i jordbane._NEWLINE_31. august 1998 offentliggjorde Nord-Korea at en hadde sendt opp satellitten Kwangmy\xc5\x8fngs\xc5\x8fng ved hjelp av en Taepodong-1, fra rakettoppskytningsbasen Musudan-ri i Kilchu p\xc3\xa5 \xc3\xb8stkysten. Vestlige kilder fortalte aldri at satellitten var sendt til jordbane, trolig fordi tredje trinn ikke fungerte og satellitten falt i sj\xc3\xb8en. Andre kilder mener oppskytningen var en suksess, deriblant nordkoreanske.'